armvectores/hy_wikipedia_2023 huggingface dataset:
Փոքրապատկեր Ղրիմը (զբոսայգի)

«Փոքրապատկեր Ղրիմը» զբոսայգի (ռուս.՝ Парк «Крым в миниатюре»), մանրակերտների զբոսայգի Ղրիմի Ալուշտա քաղաքում, որտեղ ներկայացված են Ղրիմի հիմնական պատմամշակութային հուշարձանների և այլ տեսարժան վայրերի լանդշաֆտային մանրակերտները։ Ղրիմի նմանատիպ երեք զոսայգիներից մեկն է, այն բացվել է 2012 թվականի ամռանը։ Ներկայացված է 45 մանրակերտ, որոնց պատրաստման աշխատանքը տևել է երկու տարի։ Ապագայում նրանց թիվը կավելանա և կհասնի 65-ի։ Մանրակերտների մասշտաբը` 1:25։


== Նկարագրություն ==
Ալուշտա քաղաքի կենտրոնում բաց երկնքի գործում է «Փոքրապատկեր Ղրիմը» զբոսայգին, որտեղ կարելի է տեսնել Ղրիմի թերակղզու բոլոր տեսարժանությունները առանց տարածքը լքելու։
Դրանք տեսարժանությունների ճշգրիտ, բայց փոքրացրած պատճեններն են։ Զբոսաշրջիկների հարմարության համար ցուցանմուշները խնբավորված են ըստ քաղաքների։
Զբոսայգին առավել գեղեցիկ է երեկոյան ժամերին, երբ պալատները, դղյակներն ու թանգարանները լուսավորվում են, և սկսում են երևալ ցերեկն աննկատ մնացող մանրամասները։
Ալուշտայի «Փոքրապատկեր Ղրիմը» զբոսայգին աշխատում է տարվա բոլոր եղանակներին, բաց է ժամը 9.00-ից 23.00։


== Ներկայացված շինություններ ==

Բախչիսարայ - Խանի պալատ
Գասպրա - Ծիծեռնակի բույն
Մալորեչենսկոե - Սուրբ Նիկողայոսի տաճար-փարոս
Մասանդրա - Մասանդրայի պալատ 
Սևաստոպոլ - Կոմսի նավակայան, «Սապուն լեռան գրոհը 1944 թվականի մայիսի 7-ին» տրամանկար, «Սևաստոպոլի պաշտպանությունը 1854-1855 թվականներին» համայնապատկեր, Սուրբ Նիկողայոս եկեղեցի
Սիմֆերոպոլ - կայարան, Սուրբ Պետրոսի և Պողոսի տաճար, «Սիմֆերոպոլ» կինոթատրոն, Գավառագիտական թանգարան, Սիմֆերոպոլում Ուկրաինայի Ազգային բանկի նախկին շենք, Չիրախովի տուն («Տասը վիշապով տուն»), Ղրիմի նախարարների խորհրդի շենք, գիտության տուն Վորոնցովյան զբոսայգում, կարաիմական կենասա
Սուդակ - Ջենովական ամրոց
Թեոդոսիա - Այվազովսկու անվան Ազգային պատկերասրահ
Յալթա - Լիվադիական պալատև այլն։


== Ծանոթագրություններ ==


== Հղումներ ==
Новости на сайте Совета министров АРК (չաշխատող հղում)
Координаты парка
Բրյուզլի

Բրյուզլի (ռուս.՝ Брюзли), գյուղ Ռուսաստանի Պերմի երկրամասի Բարդիմսկի շրջանի կազմում։
Բնակչությունը 2010 թվականին գրանցված տվյալներով կազմում էր 374 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վեչորկի (գյուղ, Պրիյատինի շրջան)

Վեչորկի (ուկրաիներեն՝ Вечірки), գյուղ Ուկրաինայի Պոլտավայի մարզի Պրիյատինի շրջանում։
2001 թվականի տվյալներով Վեչորկի գյուղում բնակվում էր 370 մարդ։ Բնակավայրը զբաղեցնում է 2915 կմ² տարածք։ Բնակչության խտությունը կազմում էր 126,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերջիու Բալան

Սերջիու Բալան (ռումիներեն՝ Sergiu Balan, օգոստոսի 15, 1987(1987-08-15), Քիշնև, Մոլդովական ԽՍՀ, ԽՍՀՄ), մոլդովացի դահուկորդ և բիաթլոնիստ, Վանկուվերում անցկացվող 2010 թվականի Ձմեռային օլիմպիական խաղերի մասնակից։


== Դահուկորդի կարիերա ==
Աշխարհի գավաթի առաջնությունում Բալանը երբեք հանդես չի եկել, մի քանի անգամ մեկնարկել է Ալպիական գավաթում, սակայն նրանցից ոչ մեկում չի բարձրացել 56-րդ հորիզոնականից վերև և չի նվաճել գավաթային միավորներ։
2010 թվականի Վանկուվերի Օլիմպիական խաղերում նա ազատ ոճի 15 կմ մրցավազքում զբաղեցրել է 86-րդ տեղը։
Իր կարիերայի ընթացքում նա մասնակցել է աշխարհի մեկ առաջնության, իսկ լավագույն արդյունքը Լիբերեցի 2009 թվականի աշխարհի առաջնությունում գրաված 100-րդ տեղն է։


== Բիաթլոնիստի կարիերա ==
Մասնակցել է աշխարհի մեկ առաջնության, իսկ լավագույն արդյունքը 2009 թվականի առաջնությունում եղել է անհատական մրցավազքի 91-րդ տեղը և մրցավազքի 100-րդ տեղը։ Մեկնարկել է աշխարհի գավաթի մի շարք մրցաշարերի մրցավազքերում, սակայն նրանցից ոչ մեկում 100-րդ հորիզոնականից վերև չի բարձրացել։


== Ծանոթագրություններ ==


== Արտաքին հղումներ ==
Սերջիու Բալան – օլիմպիական վիճակագրությունը Sports-Reference.com կայքում (անգլ.)
Վիճակագրությունը IBU կայքում
Էջը sochi2014.com կայքում
Ծաղկուտի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Ծաղկուտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Չոլդար

Չոլդար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ուուսկյուլա (գյուղ, Վիհուլա շրջան)

Անվան այլ կիրառումների համար տե՛ս՝ ՈւուսկյուլաՈւուսկյուլա (էստ․՝ Uusküla), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(6966) Վիտորիս

(6966) Վիտորիս (անգլ.՝ Vietoris), աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 13-ին Լուց Շմադելի և Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,162251 ա. մ., առավելագույնը մոտենում է 1,9312 ա. մ. հեռավորության վրա և հեռանում 2,3933 ա. մ.։ Արեգակի շուրջ մեկ ամբողջական պտույտ է կատարում 1161,33 երկրային օրվա ընթացքում, իր ուղեծրով շարժվելով միջինում 0,309988 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6966) Վիտորիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կումա-Մանիչի իջվածք

Կումա-Մանիչի իջվածք, տեկտոնական իջվածք Արևելա-Եվրոպական հարթավայրի և Նախակովկասի միջև։ Լայնությունը 20-30 կմ է (կենտրոնական մասում՝ 1-2 կմ)։ Անթրոպոգենում եղել է նեղուց, միացրել Սև և Կասպից ծովերը։ Այժմ ծածկված է լճերով ու ջրամբարներով։ Կառուցված է Կումա-Մանիչի ջրանցքը։ Կումա-Մանիչի իջվածքով է անցնում Եվրոպայի և Ասիայի պայմանական սահմանը։ 


== Ծանոթագրություններ ==
Իսակիևսկի

Իսակիևսկի (ռուս.՝ Исакиевский), խուտոր Ռուսաստանի, Վոլգոգրադի մարզի Ալեկսեևսկի շրջանի կազմում։
Բնակչությունը վերջին հայտնի գրանցված տվյալներով կազմում էր 40 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրադիեր

Պրադիեր (ֆր.՝ Pradières), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ֆուա Ռուրալ կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09234։


== Բնակչություն ==
Համայնքի բնակչությունը 2008 թվականին կազմում էր 107 մարդ։


== Տնտեսություն ==
2007 թվականի տվյալներով 72 աշխատունակ տարիքի մարդկանցից (15-64 տարեկան) 57-ը տնտեսապես ակտիվ էին, 15-ը անգործունակ (ակտիվության ցուցանիշը 79,2 %, 1999 թվականին եղել է՝ 72,6 %)։ 57 աշխատունակ բնակիչներից 52-ը աշխատում էին (26 տղամարդ և 26 կին), անաշխատանք էին 5-ը (3 տղամարդ և 2 կին)։ 15 անգործունակ մարդկանցից 6-ը աշակերտներ կամ ուսանողներ են, 7-ը թոշակառու, 2-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Պրադիեր» (ֆրանսերեն)։ Արխիվացված օրիգինալից 2012-05-25-ին։ Վերցված է 2012-2-28 
«Պրադիեր» (ֆրանսերեն)։ cassini.ehess.fr։ Արխիվացված օրիգինալից 2013-02-04-ին։ Վերցված է 2013-01-26
Հյուսիսարևելյան տարածաշրջան (Բրազիլիա)

Հյուսիսարևելյան տարածաշրջան (պորտ.՝ Distrito Federal), վարչա-վիճակագրական տարածաշրջան Բրազիլիայում։
Բնակչությունը տարածաշրջանում կազմում է 56 560 081 մարդ (2015 թվականի դրությամբ)։ Զբաղեցնում է 1 554 291.74 կմ² տարածք։ Բնակչության խտությունը կազմում է 32 մարդ/կմ²։


== Տարածաշրջանի կազմ ==
Տարածաշրջանի կազմի մեջ են մտնում հետևյալ նահանգները՝

Ալագոաս
Բաիա
Մարանյան
Պարաիբա
Պերնամբուկու
Պիաուի
Ռիու Գրանդի դու Նորտի
Սեարա
Սերժիպի


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
94 (թիվ)

94 (իննսունչորս), բնական թիվ է


== Գիտության մեջ ==
Պլուտոնիումի ատոմային համարը
94 կարգային թիվն է կրում Ավրորա աստերոիդը


== Այլ ոլորտներում ==
ASCII-ում «^» նշանի կոդը
Ֆրանսիայի Վալ-դը-Մարն դեպարտամենտի կարգային թիվն է


== Տես նաև ==
94 թ.
Մ. թ. ա. 94 թ.
Սաշա Չաջո

Սաշա Չաջո (սերբ.՝ Саша Чађо, հուլիսի 13, 1989(1989-07-13), Սարաևո, Բոսնիայի և Հերցեգովինայի Սոցիալիստական Հանրապետություն, ՀՍՖՀ), սերբ բասկետբոլիստուհի, ով խաղում է հարձակվող պաշտպանի դիրքում։ Հանդես է գալիս թուրքական «Իստանբուլ» ակումբում (Թուրքական լիգա)։ 2015 թվականին Սերբիայի հավաքականի կազմում դարձել է Եվրոպայի չեմպիոն։


== Կարիերա ==


=== Ակումբային ===
Սաշա Չաջոն իր պրոֆեսիոնալ մարզական կարիերան սկսել է 2006 թվականին Բանյա Լուկայի «Մլադի Կրաիշնիկ» բասկետբոլի ակումբում, որի կազմում հաղթել է Սերբական Հանրապետության գավաթի առաջնությունում։ Հետագայում նա խաղացել է Սարաևոյի «Ժելեզնիչար» ակումբում՝ երկու անգամ դառնալով Բոսնիա և Հերցեգովինայի չեմպիոն և մեկ անգամ հաղթելով Բոսնիա և Հերցեգովինայի գավաթի առաջնությունում։ 2009 թվականին Սաշա Չուջան տեղափոխվել է Սերբիայի լիգայի «Խեմոֆարմ» ակումբ (ներկայում՝ «Վրշաց»), որի կազմում երկու անգամ հաղթել է Սերբիայի գավաթի (Միլան Ցիգ Վասոևիչի գավաթ) առաջնությունում 2010 և 2012 թվականներին։ 2013 թվականին «Պարտիզան» ակումբի կազմում Սաշա Չոջան հաղթել է Սերբիայի առաջնությունում, Սերբիայի գավաթի առաջնությունում և Բասկետբոլի կանանց միջազգային լիգայում։ 2013/2014 մրցաշրջանը Սաշա Չոջան անցկացրել է ռումինական «Ալբա Յուլյա» ակումբում, 2014/2015 մրցաշրջանը՝ թուրքական «Չանիկ Բելեդիե» ակումբում, իսկ 2015 թվականից հետո խաղում է թուրքական «Իստանբուլ Յունիվերսիտեսի» ակումբի կազմում։


=== Հավաքականում ===
Սաշա Չաջոն հրավիրվել է խաղալու Բոսնիա և Հերցեգովինայի, սակայն նա որոշել է խաղալ Սերբիայի հավաքականում։ 2013 թվականին Սաշա Չոջան Սերբիայի հավաքականի կազմում մասնակցել է Եվրոպայի առաջնությանը, ինչը եղել է նրա առաջին մասնակցություն խոշոր մրցություններին։ Այդ առաջնության շրջանակներում Սերբիայի հավաքականն անցկացրել է ինը հանդիպում, որոնց ընթացքում Սաշա Չոջան հավաքել է 33 միավոր (դրանից 11 միավորը նա հավաքել է Թուրքիայի հավաքականի, իսկ 10 միավորը՝ Իսպանիայի հավաքականի դեմ խաղում), կատարել է 18 նետում և արժանացել 18 անհատական նկատողության։ 2014 թվականի աշխարհի առաջնության ժամանակ Սերբիայի հավաքականը հասել է մինչև քառորդ եզրափակիչ. Սաշա Չոջան մասնակցել է 7 խաղերից վեցին և հավաքել 22 միավոր (վեցական միավոր է վաստակել Չինաստանի, Թուրքիայի ու Անգոլայի հավաքականների դեմ խաղերում), կատարել 10 նետում և արժանացել 11 անհատական նկատողության։
Սերբիայի հավաքականի համար հաղթական դարձած 2015 թվականի Եվրոպայի առաջնությունում Սաշա Չոջան մասնակցել է 10 խաղերից վեցին՝ չխաղալով վերջին վեց հանդիպումներում։ Այդ առաջնությունում նա վաստակել է մեկ միավոր Խորվաթիայի հավաքականի դեմ խաղում, կատարել 7 նետում և արժանացել 7 անհատական նկատողության։ Դա Եվրոպայի բասկետբոլի կանանց առաջնությունում Սերբիայի հավաքականի առաջին հաղթանակ էր, ինչի շնորհիվ նրանք իրավունք ստացան մասնակցելու 2016 թվականին Ռիո դե Ժանեյրոյում անցկացվելիք Ամառային օլիմպիական խաղերին, որ առաջինն է Սերբիայի բասկետբոլի կանանց հավաքականի պատմության մեջ։


== Ծանոթագրություններ ==


== Արտաքին հղումներ ==
Էջը basketball.eurobasket.com/ կայքում (անգլ.)
Էջը FIBA կայքում (անգլ.)
Կարպովցի (գյուղ, Չուդնևսկի շրջան)

Անվան այլ կիրառումների համար տե՛ս՝ ԿարպովցիԿարպովցի (ուկրաիներեն՝ Карпівці), գյուղ Ուկրաինայի Ժիտոմիրի մարզի Չուդնևսկի շրջանում։ Հիմնադրվել է 1714 թվականին։
2001 թվականի տվյալներով Կարպովցի գյուղում բնակվում էր 2 037 մարդ։ Բնակավայրը զբաղեցնում է 7941 կմ² տարածք։ Բնակչության խտությունը կազմում էր 256,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շպիրկի

Շպիրկի (ուկրաիներեն՝ Шпирки), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Շպիրկի գյուղում բնակվում էր 304 մարդ։ Բնակավայրը զբաղեցնում է 3,96 կմ² տարածք։ Բնակչության խտությունը կազմում էր 76,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիսի Սուրբ Ժաննա դ'Արկ եկեղեցի

Նիսի Սուրբ Ժաննա դ՛Արկ եկեղեցի (ֆր.՝ Sainte Jeanne d'Arc) - հռոմեական կաթոլիկ թեմի եկեղեցի ֆրանսիական Նիս քաղաքում։ Աչքի է ընկնում յուրօրինակ ճարտարապետությամբ։ Նվիրված է Ժաննա դ'Արկին։ Այս եկեղեցու ոճը հակասական կարծիքների, վեճերի տեղիք է տվել Նիսի բնակիչների շրջանում, որոնցից ոմանք այն համարում են տգեղ, մինչև անգամ այլանդակ։ Եկեղեցին ճերմակ գույնի պատճառով երբեմն անվանվում է Meringue (ձվի սպիտակուցով պատրաստվող թխվածք).


== Պատմություն ==
1914 թվականին, երբ հայր Քվիլըրին նշանակվեց թեմի քահանա, առաջ քաշվեցին նոր եկեղեցու կառուցման մի շարք նախագծեր։ Ֆրանսիացի ճարտարապետ Լուի Քասլը ձեռենամուխ եղավ շինարարությանը և կառուցեց աճյունախցերից մեկը։ Առաջին համաշխարհային պատերազմից հետո մեկ այլ ֆրանսիացի ճարտարապետ՝ Ժակ Դրոզը, 1924 թվականին կառուցեց երկրորդ աճյունախուցը։ Այդ երկու աճյունախցերը ծառայեցին որպես հենարաններ նոր շինության համար։ 1931 թվականին դրանց վրա դրվեց բետոնե հիմքը։ Եկեղեցու շինարարությունն ամբողջացվեց 1932-1934 թվականներին։ Ընդ որում՝ գմբեթների համար Դրոզը կիրառեց ուժեղացված ծակոտկեն բետոնի տեխնիկան. հիմքում դրանք ունեն 45, իսկ գագաթի մասում՝ ընդամենը 8 սանտիմետր հաստություն։


== Ճարտարապետությունը ==

Նոր շինանյութի՝ ուժեղացված բետոնի կիրառումը հնարավորություն ընձեռեց կառուցելու ինքնատիպ մի շինություն Art Deco ոճով։ Ութ էլիպսաձև գմբեթները իրենց վրա պահում են երեք ավելի ընդարձակ, ձվաձև գմբեթներ։ Եկեղեցու ներսում այդ երեք ընդարձակ գմբեթները հենված են ընդամենը չորս սյուների վրա, որը հնարավորություն է տվել ստեղծելու ապշեցուցիչ ինտերիեր՝ 25 մետր բարձրությամբ թռիչքներով։ 64 մետր բարձրություն ունեցող, անկյունաձև զանգակատունը />ասես հակադրված է գմբեթների տպավորիչ կորություններին։ Եկեղեցուն առանձնակի ճոխություն, շքեղություն են հաղորդում 95 քառակուսի մետր զբաղեցնող որմնանկարները, որոնց հեղինակը՝ Էժեն Կլեմենտիֆը, 1934 թվականին աշխատանքները կատարելիս ստեղծագործաբար օգտագործել է ռուսական կուբիզմի, իտալական քվատրոչենտոյի և բյուզանդական սրբապատկերների ոճաձևերը։
1992 թվականին Նիսի Սուրբ Ժաննա դ՛Արկ եկեղեցին հայտարարվել է պետական պահպանության ենթակա պատմական հուշարձան։


== Գրականություն ==
Thévenon Luc (1997)։ Eglises et Art-Déco à Nice : modernité et résistances (French)։ Nice: Serre։ ISBN 978-2-86410-271-7 
{{cite web|title=Monument historique - PA00080940|work=]]|publisher=[[French Ministry of Culture|French Ministry of Culture|accessdate=հուլիսի 17, 2011|location=France|language=French|year=1992|url=http://www.culture.gouv.fr/public/mistral/merimee_fr?ACTION=CHERCHER&FIELD_1=REF&VALUE_1=PA00080940%7Cref=%7C}}}}


== Ծանոթագրություններ ==


== Արտաքին հղումներ ==
Sainte Jeanne d'Arc Church with NiceRendezVous (in French)
Nice-rendezvous (in English)
Vue intérieure(չաշխատող հղում)
Ministère de la Culture - DRAC PACA - Banque d'images : Église Sainte-Jeanne d'Arc
http://www.culture.gouv.fr/paca/dossiers/xxeme_label/notices/06/nice/eglise_ste_jeanne_d'arc/eglise.htm(չաշխատող հղում)
1545

1545 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1545 թվականն է, 
XVI դարի 45-րդ տարին։


== Դեպքեր ==


== Ծնունդներ ==


== Մահեր ==
Գրիգոր ԺԱ Բյուզանդացի, ամենայն հայոց կաթողիկոս 1536-ից։ Հաջորդել է Սարգիս Դ Վրաստանցուն
Մարսելո Դել Պիլար

Մարսելո Դել Պիլար (իսպ.՝ Marcelo del Pilar), օգոստոսի 30, 1850(1850-08-30), Bulakan, Captaincy General of the Philippines, Իսպանական կայսրություն - հուլիսի 4, 1896(1896-07-04), Բարսելոնա, Իսպանիա), ֆիլիպինցի գրող, Ֆիլիպինյան հեղափոխության գաղափարական ոգեշնչողներից մեկը։


== Կենսագրություն ==
Մարսելո Դել Պիլարն ավարտել է Մանիլայի Սան Խոսե քոլեջը, որից հետո 1880 թվականին ավարտել է Սանտո-Թոմաս համալսարանը՝ դառնալով իրավաբան։ 1878 թվականին ամուսնացել է Մարսիանա Դել Պիլարի հետ, որի հետ հետագայում ունեցել են յոթ երեխա՝ յոթ աղջիկ և մեկ տղա, որոնցից չափահասության տարիքին հասել են երկու աղջիկ։
1882 թվականին թողարկել է առաջին թերթը թագալերենով, որը կոչվում էր «Diariong Tagalog»։ Դրանում հրապարակվել են հոդվածներ Ֆիլիպիններում իսպանական գաղութային իշխանությունների քննադատությամբ։ Փախչելով հետապնդումից՝ մեկնել է Իսպանիա՝ ընտանիքը թողնելով Ֆիլիպիններում։
1889 թվականի վերջին դարձել է La Solidaridad թերթի խմբագիրը, որը Մադրիդում տպագրվել է ֆիլիպինցի բարեփոխիչների ընկերության կողմից։ Իր համախոհների հետ միասին թերթում հանդես է եկել օրենքի առջև ֆիլիպինների և իսպանացիների հավասարության, տեղական արտադրանքի հարկադիր վաճառքի չեղարկման և Ֆիլիպիններում աշխատանքային պարհակի չեղարկման, իսպանացի քահանաներին  ֆիլիպինցիներով փոխարինելու և վաղուց հասունացած այլ բարեփոխումների օգտին։ Ֆիլիպինցի բարեփոխիչների գաղափարները իսպանական հանրության մոտ ըմբռնում չեն գտել, իսկ մի քանի ունևոր ֆիլիպինցիների կողմից ֆինանսավորումը քիչ է եղել։ 
1890-1895 թվականներին Դել Պիլարը թերթ էր հրապարակել հիմնականում իր միջոցներով։ Հրապարակումը դադարեցվել է 1895 թվականի նոյեմբերին։ Մահից առաջ Դել Պիլարը մերժել է ասիմիլյացիայի տեսությունը և չափավոր բարեփոխումների ուղին՝ դառնալով Ֆիլիպինյան հեղափոխության նախակարապետը։

Մարսելոն ազատ ժամանակ նվագել է ջութակ, դաշնամուր և ֆլեյտա, նաև սիրում էր սուսերամարտով զբաղվել։
Մահվանից առաջ զանկացել վերադառնալ հայրենիք, բայց չի կարողացել հիվանդության սրման և միջոցների սղության պատճառով։ 1896 թվականի հուլիսի 4-ին Մարսելո Դել Պիլարը մահացել է Բարսելոնայում, մահվան պատճառ է դարձել տուբերկուլյոզը։


== Ծանոթագրություններ ==


== Bibliography ==


== Արտաքին հղումներ ==
Մարսելո Դել Պիլարը msc.edu.ph կայքում (անգլ.)
Վերա Բրիթեն

Վերա Բրիթե (անգլ.՝ Vera Mary Brittain, դեկտեմբերի 29, 1893(1893-12-29), Նյուքասլ անդեր Լայմ, Staffordshire, Սթեֆորդշիր, Անգլիա, Մեծ Բրիտանիայի և Իռլանդիայի միացյալ թագավորություն - մարտի 29, 1970(1970-03-29), Ուիմբլդոն, Մերտոն, Մեծ Լոնդոն, Անգլիա, Միացյալ Թագավորություն), անգլիացի գրող, քրիստոնյա պացիֆիստ, ֆեմինիստ։


== Կենսագրություն ==
Ապահավված ընտանիքից է։ Անգլիական գրականություն է սովորել Օքսֆորդի համալսարանի Սոմերվիլ քոլեջում։ Ուսումը թողել է 1915 թվականին, Ֆրանսիայի և Մեծ Բրիտանիայի հիվանդանոցներում ինքնակամ աշխատել է որպես բուժքույր։ Նրա եղբայրը՝ երաժիշտ Էդվարդ Բրիթենը, Ռոլանդ Լեյթոնի փեսան և իրենց երկու մտերիմ ընկերները զոհվել են Առաջին համաշխարհային պատերազմի ժամանակ՝  Իտալիայի, Ֆրանսիայի և Ֆլանդրիայի ռազմաճակատներում։ Նրանց իրար ուղված նամակները փաստագրված են Letters from a Lost Generation. գրքում։ Նամակներից մեկում Լեյթոնը խոսում է հանրային դպրոցի կամավորների սերնդի մասին, և նա գրում է, որ զգում է, որ պետք է «ակտիվ մասնակցություն» ունենա պատերազմում։ Պատերազմից հետո մտերմացել է Վինիֆրեդ Հոլթբիի՝ իր նման սկսնակ գրողի հետ. նրանք երկուսն էլ հայտնվում են լոնդոնյան գրական ասպարեզում։ 1923 թվականին Բրիթենը «Մութ ժամանակներ» վեպով առաջնելույթ է ունենում։
1925 թվականին ամուսնացել է քաղաքագետ և փիլիսոփա Ջորջ Քեթլինի հետ։ Նրանց որդին դառնում է նկարիչ, 1987 թվականին հայրական ընտանիքի մասին գիրք է գրել։ Դուստրը՝ բարոնուհի Շիրլի Ուիլյամսը, ականավոր գիտնական, լիբերալ-դեմոկրատական քաղաքագետ է,  եղել է լեյբորիստական կառավարության աշխատանքի նախարար, Բրիտանական գաղտնի խորհրդի անդամ է։

Գրողի ամենամեծ հաջողությունը պատերազմական տարիների մասին ինքնակենսագրական «Երիտասարդության պատգամներ» գիրքն է (1933, հետագայում վեպի հիման վրա նկարահանվել է ֆիլմ՝ «Ապագայի հուշեր» վերնագրով), որն ավելի ուշ շարունակում է «Երկերության պատգամներ» (1940, Վինիֆրեդ Հոլթբիի մասին)  և «Փորձի պատգամներ» (1957) հատորներում։ Հաջորդ հատորը՝ «Հավատի պատգամներ»-ը (կամ «Ժամանակի պատգամներ»), այդպես էլ չի ավարտվել։
1920-ական թվականներից Բրիթենը եղել է Ազգերի լիգայի կանոնավոր խոսնակ, հանդես է եկել հակապատերազմյան հայտարարություններով, այդ թվում՝ նույնիսկ Երկրորդ համաշխարհային պատերազմի մասին։ 1930-ական թվականներից շարունակաբար տպագրվել է Peace News պացիֆիստական ամսագրում։ 1945 թվականին նրա անունը ներառվել է նացիստների Սև գրքում։
Մահից առաջ, նա իր կտակում նշել էր, որ ուզում է հուղարկավորվել Իտալիայում՝ ողբոր գերեզմանի կողքին, ով մահացել է Ասիանգոյի ճակատամարտում։ Աղջիկը կատարել է մոր պատգամը։


== Ընտրյալ մատենագիտություն ==
1923 - The Dark Tide
1929 - Halcyon: Or, The Future of Monogamy (էսսե, To-day and To-morrow pamphlet series)
1933 - Testament of Youth
1936 - Honorable Estate (վեպ ինքնակենսագրական տարրերով)
1940 - Testament of Friendship
1941 - England’s hour (նամակներ և հոդվածներ Երկրորդ համաշխարհային պատերազմի սկզբի մասին)
1944 - Massacre by Bombing
1957 - Testament of Experience
1960 - The women at Oxford; a fragment of history
1981 - Chronicle of Youth: The War Diary, 1913-1917 (օրագիր)
1985 - Testament of a generation: the journalism of Vera Brittain and Winifred Holtby (Բրիթենի և Հոլթբիի հոդվածները)
1988 - Testament of a peace lover (պացիֆիստական հոդվածներ և ելույթներ)


== Ծանոթագրություններ ==
Beach House EP

«Beach House EP», ամերիկացի հիփ հոփ երգիչ-ռեփեր Ty Dolla Sign-ի դեբյուտային մինի ալբոմն է։ Այն թողարկվել է 2014 թվականի հունվարի 21-ին Taylor Gang Records, Atlantic Records և Pu$haz Ink լեյբլների կողմից։ Ալբոմը ներառում է 7 երգ, որոնցից 3-ը թողարկվել են որպես սինգլ։ Ալբոմը Billboard 200 ալբոմների հիթ շքերթում զբաղեցրել է 51-րդ հորիզոնականը, իսկ առաջին շաբաթում վաճառվել է 6,100 օրինակով Միացյալ Նահանգներում։


== Երգացանկ ==


== Հիթ շքերթներ ==


== Ծանոթագրություններ ==


== Արտաքին հղումներ ==
Ty Dolla Sign-ի պաշտոնական կայք
Les Twins

Les Twins, հիփ-հոփ պարի դուետ, որն ստեղվծել է Լաուրենտ և Լարրի Բուրժուա եղբայրների կողմից։
Լes Twins-ը մասնակցել է մի քանի պարային մրցույթների, ինչպիսիք են՝ Battle Of The Stylez-ը և World of Dance-ը։ 2011 թվականին նրանք հաղթել են հիփ-հոփային Juste Debout մրցաշարում։ Նրանք ունեն շատ մեծ ընտանիք՝ ինը քույր և եղբայր, որոնցից շատերը նույնպես պարում են։ Ավելի ուշ 2009 թվականին նկարահանվել են Դեյվիդ Գետտայի «Play hard» տեսահոլովակում։
Եղբայրերը մասնակցել են Բիոնսեյի հետ, որից հետո հայտնվել են՝ Incroyable տաղանդների շոու-ում։ Նրանք նաև հայտնվել են YouTube-ում Jay-Z-ի տեսահոլովակում։ Նաև զույգ որպես ճանաչված պարողներ եղբայրները ճանապարհորդել են՝ Cirque du Soleil կրկեսի հետ սակայն նրանց շոուն ավարտվում է 2011 թվականին։
Մինչ օրս հանդիսանում են՝ Criminalz անձնակազմի անդամներ։


== Մանկությունը և կարիերայի սկիզբը ==
Երկվորյակները ծնվել են 1988 թվականի դեկտեմբերի 6-ին Փարիզի Սարկեյ համայնքի հյուսիսային արվարձաններում։ Նրանց գվադելուպյան ընտանիքի ամենաերիտասարդ անդամներն են, որտեղ ևս կան երկու երկվորյակներ և 25 տարեկան մի տղա։ Ոչ Լարրին և ոչ Լաուրենտը պաշտոնական պարերի ուսուցում չեն  ստացել, փոխարենը նրանք սովորել են դիտարկելով այլ պարողների շարժումեր։ 12 տարեկան հասակում նրանք սկսեցին սկսեցին հանդես գալ համերգներում և մյուզիքլներում։ Ըստ WAD ամսագրի՝ «նրանք ծնվել են պարողներ»։ Նրանք սկսել են քայլել 5 ամսականում, լրջորեն տեղափոխել են իրենց մարմինները 18 ամսականում։


== Արտաքին հղումներ ==
http://www.lestwinsworld.com/2012/05/27/les-twins-viral-video-for-rocawear/ Archived 2013-04-30 at the Wayback Machine.
http://www.lestwinsonline.com/performances/incroyable-talent-2008/
Կոնոնովո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԿոնոնովոԿոնոնովո (ռուս.՝ Кононово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 342 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հակոբ Սանդալջյան

Հակոբ Սանդալջյան (1931, Ալեքսանդրիա, Եգիպտոս - 1990), ամերիկահայ երաժիշտ, մանրաքանդակող։
Հայտնի է իր մանրաքանդակներով(միկրոմինիատյուրա), որոնք տեղադրված են Լոս Անջելեսի Ջուրասիկ Թեքնոլոջի թանգարանում։ Սանդալջյանի աշխատանքներից են բրինձի հատիկի վրա քանդակված «Արարատ լեռը», «Խաչելիությունը», որտեղ պատկերված է Հիսուսի մանրաքանդակը խաչի վրա, որը պատրաստված է Սանդալջյանի մազափունջից, ինչպես նաև Դիսնեյի հերոսների կերպարներ (Սպիտակաձյունիկը և յոթ թզուկները, Միքի Մաուսը և այլն) կամ պատմական կերպարներ (Նապոլեոն կամ Հռոմի Պապ Հովհաննես 2-րդը)։ Քանդակները արված են ասեղի ծայրին կամ ասեղի անցքի մեջ։


== Կենսագրություն ==
Սանդալջյանը ծնվել է Ալեքսանդրիայում, Եգիպտոսում։ Երաժշտություն է ուսումնասիրել Երևանում և Մոսկվայում։ Ջութակահար էր և երաժշտություն էր դասավանդում Երևանի Կոնսերվատորիայում։ 1970-ականների սկզբին Սանդալջյանը իր ուսանողներից մեկից՝ Էդվարդ Տեր-Ղազարյանից տեղեկանում է մանրաքանդակագործություն արվեստի մասին։ 1980 թվականին գաղթում է Միացյալ Նահանգներ՝ թողնելով իր ստեղծած 18 մանրաքանդակները։ Հաջորդ տասնամյակի ընթացքում նա ստեղծում է 33 մանրաքանդակ։
Աշխատելով չափազանց դանդաղ մանրադիտակի միջոցով՝ Սանդալջյանը կիրառում էր իր իսկ կողմից ստեղծված գործիքներ, ինչպիսին է օրինակ սուր ասեղը սուտակի կամ ադամանդի փոշու մեջ թաթախված ՝ իր քանդակները ստեղծելով այնպիսի նյութերից, ինչպիսին են փոշին, մազը կամ թելիկը։ Սանդալջյանը այս արվեստի մյուս ներկայացուցիչներից տարբերվում էր նրանով, որ իր գործերը ներկում էր մազով՝ օգտագործելով այն որպես խոզանակ։ Սանդալջյանը հաշվարկում էր իր շարժումները՝ իր սրտի զարկերի միջև, այսպիսով մաքսիմումի հասցնելով իր մատների կառավարումը։ Նրանք, ովքեր Սանդալջյանին տեսել էին աշխատելիս, պատմում են, որ անհնար էր ասել, թե երբ են նրա ձեռքերը շարժվում։
Ինչպես նկարագրվում է Լորենս Վեշլերի «Պարոն Ուիլսոնի Զարմանքի Կաբինետը» գրքում Ջուրասիկ Թեքնոլոջի թանգարանի հիմնադիր Դեյվիդ Հիլդբրենդ Ուիլսոնը Սանդալջյանի մասին իմանում է թանգարանի հաճախորդներից մեկից և սկսում է հաճախել Մոնտբելլոյում գտնվող նրա տուն։ Ուիլսոնը արվեստագետին նկարագրում է որպես շատ հանգիստ բնավորություն ունեցող անձնավորություն։ Աստիճանաբար նա որոշում է Սանդալջյանին հնարավորություն տալ՝ թանգարանում շոու ունենալու, սակայն երբ իր մոտ է կանչում արտիստին, իմանում է, որ վերջինս 10 օր առաջ մահացել է։ Վեշլերը նաև պատմում է, որ իր սեփական կասկածները Սանդալջյանի ցուցահանդեսի արժանահավատության վերաբերյալ փարատվեցին, երբ Սանդալջյանի որդին նրան պատմեց հոր աշխատանքի վերաբերյալ մանրամասներ, ինչպես նաև Հայաստանում մանրաքանդակագործության ավանդույթների մասին։


== Հրապարակումներ ==
Ասեղի անցքը. Հակոբ Սանդալջյանի մանրաքանդակագործության յուրօրինակ աշխարհը, Ռալֆ Ռուգոֆի ակնարկը, Ջուրասիկ Թեքնոլոջի թանգարան, 1996 Լոս Անջելես, Կալիֆոռնիա,ISBN 0-9647215-1-1


== Ծանոթագրություններ ==
Լիանա դը Պուժի

Լիանա դը Պուժի (ֆր.՝ Liane de Pougy, իսկական անւոնը՝ ֆր.՝ LMarie-Anne Olympe, հուլիսի 2, 1869(1869-07-02)[…], Լա Ֆլեշ - դեկտեմբերի 26, 1950(1950-12-26)[…], Լոզան, Շվեյցարիա), ֆրանսիացի պարուհի, բանաստեղծուհի և կուրտիզանուհի, Հիասքանչ դարաշրջանի փարիզյան աստղերից մեկը։


== Կենսագրություն ==

Լիանա դե Պուժին ծնվել է 1869 թվականին Ֆրանսիայի Լա Ֆլեշ կոմունայում՝ զինվորականի ընտանիքում։ Հոգևոր դաստիարակություն է ստացել Մորբիանի վանքում։ 16 տարեկանում ամուսնացել է ծովային սպայի հետ, ունեցել որդի (հետագայում որդին օդաչու է դարձել և մահացել ռազմաճակատում 1914 թվականին)։ Երկու տարվա ամուսնությունից հետո նա ամուսնալուծվել  է և հեռացել ամուսնուց, որը նրան դաժանորեն ծեծում էր։ Փարիզում Լիանա դե Պուժին հանդիպում է հանրաճանաչ դրամատուրգ և լիբրետիստ Անրի Մելյակին, որը սիրահարվում է նրան և օժանդակում Ֆոլի-Բերժերում տեղավորվելու հարցում, որտեղ էլ նա ստանում է բեմական կեղծանուն և դասեր առնում Սառա Բեռնարից։ Մրցակցում էր Կարոլինա Օտերոյի հետ (նրանց, Էմիլիենա դ’Ալանսոնի հետ միասին, կոչում էին «Հիասքանչ դարաշրջանի գեղեցկուհիների եռյակ»)։ Հաջողությամբ հյուրախաղերով հանդես էր գալիս Մեծ Բրիտանիայում։ Ընկերություն էր անում Ժան Լորենի, Ռեյնալդո Անի, Մաքս Ժակոբի հետ։ Նրան նկարել են հանրաճանաչ նկարիչներ, լուսանկարել է Նադարը, նրա երկրպագուներից էր Գաբրիելե Դ'Աննունցիոն։ Մարսել Պրուստը Լիանա Օդետ դե Կրեսին ներկայացնում է որպես «Սվանի ուղղությամբ» վեպի հերոսուհի։
Աչքի էր ընկնում երկսեռականությամբ, հայտնի են նրա սիրային հարաբերությունները և մտերմությունը նկարչուհի, բանաստեղծուհի և դերասանուհի Մաթիլդա դե Մորինի, մարկիզուհի դե Բելբյոֆի (Միսսի) և ոչ երկարատև կապը Նատալի Բարնիի հետ, որը նկարագրվել է Պուժիի կողմից «Շափյուղյա հովվերգություն» (1901) վեպում։
1910 թվականին ամուսնանում է ռումինացի իշխան Գեորգի Գիկի հետ, 16 տարվա երջանիկ ամուսնությունից հետո իշխանը բաց է թողնում կնոջը  հանուն ավելի երիտասարդ գեղեցկուհու (բայց նրանք չամուսնալուծվեցին)։ 1928 թվականին Լիանա դե Պուժին մտերմանում է Գրենոբլի Սուրբ Ագնեսայի վանքի մայրապետի հետ, շատ զոհաբերություններ կատարելով մենաստանին, կտակում է, որ իրեն թաղեն այդտեղ։ Երկրորդ համաշխարհային պատերազմի սկզբին տեղափոխվում է Լոզան։ 1945 թվականին, ամուսնու մահից հետո դառնում է Դոմինիկյան միաբանության քույր և խնամում մտավոր հետամնաց երեխաների։ Մահանում է, ինչպես երազում էր, Քրիստոսի ծննդյան գիշերը։


== Ստեղծագործություններ ==
L’Insaisissable, վեպ (1898, նվիրված է Ժան Լորենին)
Myrrhille (1899)
L’Elizement, կոմդեիա (1900)
Idylle saphique, վեպ (1901, վերահրատարակվել է 1979)
Ecce homo. D’ici, de la (1903)
Les sensations de Mademoiselle de La Bringue (1904)
Yvée Lester (1908)
Yvée Jourdan (1908)
Mes Cahiers Bleus, օրագրեր (1977, անգլերեն թարգմանություն 1979)


== Գրականություն ==
Barney N.C. Souvenirs indiscrets. Paris: Flammarion, 1992.
Chalon J. Liane de Pougy, courtisane, princesse et sainte, Paris: Flammarion, 1994 (яп. пер. 1999, пол. 2003).
Dufresne C. Trois grâces de la Belle Epoque. Paris: Bartillat, 2003


== Ծանոթագրություններ ==


== Արտաքին հղումներ ==
Liane de Pougy(իտալ.)
Liane de Pougy (1870-1950)(անգլ.)
Գուռդուռ

Գուռդուռ, (անգլ.՝ Gurdurr, ճապ.՝ ドテツコツ) կռիվ պոկեմոն Նինթենդոից։ Կարգաթիվն է # 553։


== Անվանում ==
Պոկեմոնի անգլերեն անվանումը (Gurdurr) թարգմանաբար նշանակում է քարաժայռ, իսկ ճապոներեն բնօրինակ անվանումը (ドテツコツ) նշանակում է պողպատ։


== Կերպար ==
Գուռդուռը շինարար է, որի ձեռքում գտնվում է պողպատյա գործիքը։ Նրան հիմնականում պատկերում են շինարարական կռունկի հետ։


== Հատկություններ ==
Գուռդուռի հանդիպում է 5 պոկեմոնների շրջաններում, սակայն առանձնահատուկ ուշադրության կենտրոնում է պոկեմոն X և Y շրջաններում։ Գուռդուռը կռիվ պոկեմոն է, և զարգացած կողմը հարձակումն է։ Պաշտպանական բնազդները ևս հզոր են։ Պաշտպանության հիմնական միջոցը հանդիսանում է նրա ձեռքում գտնվող պողպատը, որը նաև ծառայում է հարձակվողական ոճում։


== Ծանոթագրություններ ==
Ճալասթավ

Ճալասթավ (վրաց.՝ ჭალასთავი), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 168 մարդ։


== Ծանոթագրություններ ==
Պերի (գյուղ, Վսևոլոժսկի շրջան)

Անվան այլ կիրառումների համար տե՛ս՝ Պերի (այլ կիրառումներ)Պերի (ռուս.՝ Пери), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2010 թվականին գրանցված տվյալներով կազմում էր 112 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրմառիի ծուղակ

Սուրմարիի ծուղակ, ռազմական խորամանկության միջոցով թյուրք-սելջուկների բանակի ոչնչացում։ 1053 թվականին շարունակվող թյուրքական արշավանքները ավերածություններ էին պատճառում երկրին։ Երկիր ներխուժած Գթլմուշը ավելում է Կարսի շրջակայքը, սակայն չի կարողանում գրավել Կարսի միջնաբերդը։ Այս անհաջողությունից հետո նա շարժվում է դեպի Սուրմարի, որտեղ հայերը եկվորների համար ծուղակ են պատրաստում և գիշերային անակնկալ հաձակման միջոցով սպանդ իրականացնում, որից կարողանում է փրկվել հրամանատար Գթլմուշը՝ մի փոքր ջոկատի հետ միասին։


== Նախապատմություն ==
Բյուզանդական կայսրությունը շարունակում էր անտարբերությամբ հետևել, թե ինչպես են թյուրք-սելջուկները ասպատակում Հայաստանը։ 1045 թվականին Բյուզանդիայի կայսր Կոստանդին IX Մոնոմախոսը, տեսնելով, որ Բագրատունյաց վերջին արքա Գագիկ Բ-ն փորձեր է անում ամրացնել երկիրը, նրան կանչում է Կոստանդնուպոլիս, որեպսզի բանակցի նրա հետ Անիի հարցի շուրջ։ Գագիկը մեկնում է Բյուզանդիայի մայրաքաղաք, որտեղ, սակայն, պարզվում է, որ Կոստանդինը դավադրություն է կազմակերպել։ Գագիկ Բ-ն արգելափակվում է Բյուզանդիայի արքունիքում, որից հետո ձեռնարկվում են մի շարք արշավանքներ դեպի Անի, որի արդյուքնում է անկում է ապրում Անիի Բագրատունյաց թագավորությունը։
Այս ամենից հետո Հայաստանում ստեղծվում է այնպիսի իրավիճակ, որ հակառակորդը չի կարողանում չօգտվել դրանից ու արշավում է Հայաստան։ Սելջուկ-թյուրքերի առաջին ներխուժումները տեղի են ունենում 1047 թվականին՝ 100 հազարանոց զորքով։ Դրանք շարունակվում են նաև հետագայում։ 1051-1052 թվականներին Հայաստանում հարաբերական անդորր էր։


== Ներխուժում ==
1053 թվականին Իբրահիմը ապստամբում է սելջուկների առաջնորդ Տուղրիլ բեկի դեմ, որից հետո փախչում է և պատսպարվում նույնպես ապստամբած Գթլմուշի մոտ։ Պարտություններ կրելով՝ Գթլմուշը փախուստի է դիմում դեպի Վիրքի սահմաններ՝ իր հետ տանելով սեփական 60-հազարանոց բանակը։ Վիրքի սահմաններից նա ներխուժում է Վանանդի (Կարսի) թագավորություն և պաշարում մայրաքաղաք Կարսը։ Հառակորդը կարողանում է գրավել Կարսի շրջակայքը, ավերել և թալանել այն, սակայն չի կարողանում գրավել Կարսի միջնաբերդը։

Չկարողանալով գրավել Կարսի միջնաբերդը՝ սելջուկները շարժվում են դեպի Դվին։


== Ծուղակ ==
Դվին գնալու ճանապարհին հակառակորդը գիշերում է Սուրմարիում (Սուրբ Մարի, հետագաում՝ Սուրմալու)։ Հայերը, իմանալով, որ հակառակորդը Կարսում մեծ ավերածություններ և թալան է կատարել, այնուամենայնիվ մեծ տոնախմբությամբ ու խնջույքներով ընդունում են հակառակորդին։ Դա ռազմավարական քայլ էր, որով հայերը թույլացնում էին հակառակորդի զգոնությունը։ Ամբողջ զորքը տեղավորվում է Սուրմարիի տներում և խնջույքից հարբած՝ քնում։
Երբ հակառակորդը գրեթե ամբողջությամբ արդեն քնած էր, երբ Սուրմարիի քաղաքապետ իշխանի ազդանշանով հայերը սկսում են գիշերային սպանդը։ Գրեթե ամբողջովին կոտորում հակառակորդի անակնկալի եկած զինվորներին։ Կարողանում են փրկվել միայն Գթլմուշը և նրա փոքրաթիվ ջոկատը։ Հայերը, ցանկանալով իրենց գրոհը ամբողջացնել, սկսում են հետապնդել հակառակորդին, որը փոախուստի է դիմում և հեռանում Հայաստանից։


== Տես նաև ==
Սելջուկ-թյուրքերի արշավանքները Հայաստան


== Ծանոթագրություններ ==
Մալիանո ին Տոսկանա

Մալիանո ին Տոսկանա  (իտալերեն՝  Magliano in Toscana), կոմունա Իտալիայում, գտնվում է Տոսկանա մարզում՝ Գրոսետո գավառում։
Բնակչությունը կազմում է 3750 մարդ (ըստ 2008 թվականի տվյալներով)։ Բնակչության միջին խտությունը՝ 15 մարդ/կմ²։ Զբաղեցնում է 251 կմ² տարածք։ Փոստային ինդեքս՝ 58051։ Հեռախոսային կոդը՝ 0564։
Բնակավայրի հովանավոր պաշտպանը սուրբ Սանտիսիմա Անուցիան է։


== Ժողովրդագրություն ==
Բնակչություն


== Համայնքի վարչակազմ ==
Հեռախոս։ 0564 59341
Էլեկտրոնային փոստ։ info@comune.magliano-in-toscana.gr.it
Պաշտոնական կայք։ http://www.comune.magliano-in-toscana.gr.it/
Ժան դը Բուրբոն (Վալուայի դուքս)

Ժան Գաստոն դը Բուրբոն (ֆր.՝ Jean Gaston de Bourbon, օգոստոսի 17, 1650(1650-08-17), Լյուքսեմբուրգյան պալատ, Quartier de l'Odéon, Փարիզի 6-րդ շրջան, Փարիզ - օգոստոսի 10, 1652(1652-08-10)), Բուրբոնների արքայատոհմից ֆրանսիացի արյունակից արքայազն, Գաստոն Օռլեանցու, Վալուայի դքսի միայն որդին իր կարճատև կյանքի ընթացքում։


== Կենսագրություն ==
Ժան Գաստոնը ծնվել է 1650 թվականի օգոստոսի 17-ին Փարիզի Օռլեանի պալատում՝  Գաստոն դը Բուրբոնի, Օռլեանի դքսի և նրա երկրորդ կին Մարգարիտա Լոթարինգիացու ընտանիքում։ Երեխայի հայրը Ֆրանսիայի թագավոր Լյուդովիկոս XIII-ի կրտսեր եղբայրն էր։ Հետևաբար Ժան Գաստոնը համարվում էր այն ժամանակ կառավարող Լյուդովիկոս XIV-ի եղբայրը  և արյունակից արքայազն, «Ֆրանսիայի թոռը»։ Նա Գաստոնի և Մարգարիտայի միակ որդին էր և չորրորդ զավակը. Օռլեանի դուքսի առաջին ամուսնությունից Մարիա դը Բուրբոն-Մոնպասիեի հետ ծնվեց ևս մեկ աղջիկ։
Ծնվելուց անմիջապես հետո երեխան ստացավ Վալուայի դուքս տիտղոսը (այս տիտղոսը մտնում էի Գաստոն Օռլեանցու ապանաժի կազմի մեջ)։ Ժան Գաստոնի արյունակից քույր Աննա դը Մոնպասիեն նրա ծնվելու կապակցությամբ կազմակերպել է հրաշալի տոնակատարություն՝ հրավառությամբ։ Բայց երեխան ծնվել էր ծուռ ոտքով, ինչը կապում էին դքսուհի Օռլեանցու՝ հղիության ժամանակ կողքի վրա քնելու սովորության հետ։ Ժան Գաստոնն այդպես էլ չկարողացավ քայլել և չխոսեց։ Նա մահացավ փորլուծությունից իր երկամյակից մեկ շաբաթ առաջ՝ 1652 թվականի օգոստոսի 10-ին։ Վալուայի դուքսին հուղարկավորեցին Սեն Դենիում՝ Ֆրանսիայի թագավորների և նրանց ընտանիքի անդամների թաղման վայրում։
Դքսուհին այդ պահին դարձյալ հղի էր, և նոյեմբերին ծնվեց ևս մեկ աղջիկ, որը դարձավ նրանց վերջին երեխան։ Արդյունքում՝ Բուրբոնների առաջին Օռլեանյան ճյուղը մարեց 1660 թվականին դուքս Գաստոնի մահվամբ։


== Ծանոթագրություններ ==
Կառլոս Կոլոն Կրտսեր

Կառլոս Էդվին (Կառլի) Կոլոն Կրտսեր (իսպ.՝ Carlos Edwin "Carly" Colón Jr., փետրվարի 21, 1979(1979-02-21), Սանտուրսե, Սան Խուան, ԱՄՆ), առավել հայտնի Կառլիտո (Carlito) ռինգային անվամբ, պուերտոռիկացի պրոֆեսիոնալ ըմբշամարտիկ (ռեստլեր)։ Նախկին ըմբիշ, պրոմոտեր և WWE փառքի սրահի անդամ Կառլոս Կոլոն ավագի որդին։
Մասնագիտական նորամուտը կատարել է հոր ղեկավարած «World Wrestling Council» (WWC) պուերտոռիկյան առաջնությունում, որտեղ ելույթներ ունենալիս 15 անգամ հռչակվել է WWC ունիվերսալ ծանրքաշային և 1 անգամ WWC Պուերտո Ռիկոյի ծանրքաշային չեմպիոն։
2003 թվականին մարզական պայմանագիր է կնքել «World Wrestling Entertainment» (WWE) կազմակերպության հետ, Ohio Valley Wrestling (OVW) կրտսեր առաջնությունում տասնվեց ամիս անցկացնելուց հետո 2004 թվականին դուրս գալով հիմնական կազմ։ «WWE»-ում հանդես գալու տարիներին 1-ական անգամ նվաճել է WWE միջմայրցամաքային և WWE Միացյալ Նահանգների չեմպիոնական տիտղոսները։ Պեդրո Մորալեսից հետո համարվում է պատմության մեջ երկրորդ պուերտոռիկացի միջմայրցամաքային տիտղոսակիրը։ «Ռելսմանիա 25»-ի շրջանակներում կրտսեր եղբոր՝ Էդդի Կոլոնի հետ կարողացել է միավորել WWE թիմային և Աշխարհի թիմային տիտղոսները։ 2010 թվականին հեռացվել է «WWE»-ից, այն բանից հետո, երբ հրաժարվել էր առողջական զննման անցնել։


== Ծանոթագրություններ ==


== Արտաքին հղումներ ==

Էջը IMDb կայքում (անգլ.)
Տուրալա

Տուրալա (ռուս.՝ Турала), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի ձախ ափին՝ 436 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հայաստանի Հանրապետության Զինված ուժերի գլխավոր շտաբի կապի և ավտոմատացված կառավարման համակարգերի վարչություն

Հայաստանի Հանրապետության Զինված ուժերի գլխավոր շտաբի կապի և ավտոմատացված կառավարման համակարգերի վարչություն, ՀՀ ԶՈՒ ԳՇ ԿԱԿՀՎ, Հայաստանի Հանրապետության Զինված ուժերի Գլխավոր շտաբի կառուցվածքային ստորաբաժանում։
Վարչական ապարատի պետն է ՀՀ ԶՈՒ գնդապետ Թեմուր Շահնազարյան


== Ղեկավարություն ==
ՀՀ ԶՈՒ ԳՇ ՍՎ պետեր են եղել.


== Տես նաև ==
Հայաստանի Հանրապետության Զինված ուժերի գլխավոր շտաբ


== Ծանոթագրություններ ==
Հասեգավա Տոհակու

Հասեգավա Տոհակու (ճապ.՝ 長谷川等伯, 1539, Nanao, Իսիկավա (պրեֆեկտուրա), Ճապոնիա - մարտի 19, 1610(1610-03-19), Էդո, Ճապոնիա), ճապոնացի նկարիչ։


== Կյանք ու տեղծագործություն ==
Հասեգավա Տոհակուն ապրել և աշխատել է Ազուտի Մոմոյամայի ժամանակաշրջանում։ Եղել է չինական թանաքով մոնոխրոմ նկարչության, ինչպես նաև՝ ոսկե ֆոնի վրա ճապոնական ոճով պոլիքրոմ գեղանկարչության վարպետ, ստեղծել է բնանկարներ, կենդանիների և բուսականության պատկերներ։

Հասեգավա Տոհակուն իր ստեղծագործական ճանապարհը սկսել է՝ կատարելով  գծանկարներ իր հայրենի Նոտո նահանգի բուդդայական վանքերի համար։ 30 տարեկանում  տեղափոխվում է Կիոտո։ Այստեղ նա  մշակում է թանաքով նկարելու իր սեփական ոճը՝ դառնալով առաջին ռահվիրանը Կանոյում։ Հասեգավայի աշխատանքներն ավելի դեկորատիվ և հարթ տեսք ունեին, այդ հատկանիշները հիմք էին  հանդիսանում նրա հիմնադրած Հասեգավա արվեստի դպրոցի համար։ Առավել հայտնի են նրա աշխատանքները շարժական դռների և վարագույրների վրա։
Հասեգավա Տոհակուն մրցակից էր 16-րդ դարի մեկ այլ նշանավոր ճապոնացի նկարչի՝ Կանո Էյտոկուի, ում հետ նա պայքարեց, որպեսզի վայելի այդ ժամանակների Ճապոնիայի այնպիսի ազդեցիկ մարդկանց բարեհաճությունը, ինչպիսիք էին Օդի Նաբունագին և Տոյոտոմի Հիդեյոսին։ Իեյասու Տոկուգավան՝ Տոկուգավա տոհմի հիմնադիրը, հրավիրում է Հասեգավա Տոհակույին իր մոտ՝ Էդո, որտեղ և նկարիչը աշխատում է մինչև իր մահը։ 


== Սոճու անտառ ==
Մոտավորապես 1590 թվականին վարպետը ստեղծում է իր առասպելական ստեղծագործությունը՝ «Սոճու անտառը»՝ մոնոխրոմ թանաքով թղթե զույգ վեց փեղկանի շիրմայի վրա։ Ներկայումս «Սոճու անտառը» պահվում է Տոկիոյի Ազգային թանգարանում և ներառված է Ճապոնիայի Ազգային գանձերի ցուցակում։ Յուրաքանչյուր շիրմայի չափը 1,5 մ x 3,5 մ է։ Սոճիները պատկերված են թանաքի հարվածներով` մոխրագույնի տարբեր երանգներով։ Դրանք խմբերով կանգնած են մշուշի մեջ, մասամբ դուրս գալով դրանից և անհետանալով, լուծվելով հեռավորության մեջ։ Այս ստեղծագործությունը համարվում է յոհակու կամ «իմաստալից դատարկություն» տեխնիկայի ամենահայտնի օրինակներից մեկը ճապոնական նկարչության մեջ։ Կա կարծիք, որ Հասեգավայի այս գլուխգործոց համարվող ստեղծագործությունը   ուրվագիծ է հանդիսացել կորած գունավոր ստեղծագործության համար։     


== Ծանոթագրություններ ==


== Արտաքին հղումներ ==
Հասեգավա Տոհակու կենսագրությունը (ռուս.)
Կենսագրությունը Միբու դերա  վանքի կայքում (անգլ.)
Բենտոն շրջան (Ինդիանա)

Անվան այլ կիրառումների համար տե՛ս՝ Բենտոն շրջան (այլ կիրառումներ)Բենտոն շրջան (անգլ.՝ Benton County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.052 կմ² է, բնակչությունը՝ 9.421 մարդ (2010 թ. տվյալներով)։ Շրջկենտրոնն է Ֆոուլեր բնակավայրը։ Կազմավորվել է 1840 թ.։
Էիդապեռե

Էիդապեռե (էստ․՝ Eidapere), գյուղական ավան Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղական ավանում բնակվում էր 241 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Ալտյոտինգ (այլ կիրառումներ)

Ալտյոտինգ, կարող է վերաբերել՝

Ալտյոտինգ - քաղաք Գերմանիայի Բավարիա երկրամասում
Ալտյոտինգ - շրջան Գերմանիայում
Աստերոիդների ցանկ (136101-136200)

Աստերոիդների ցանկ (136001-136100)  • Աստերոիդների ցանկ  • Աստերոիդների ցանկ (136201-136300)
 Աստերոիդների ցանկ (136001-136100)  • Աստերոիդների ցանկ  • Աստերոիդների ցանկ (136201-136300)
Աստերոիդների ցանկ (118201-118300)

Աստերոիդների ցանկ (118101-118200)  • Աստերոիդների ցանկ  • Աստերոիդների ցանկ (118301-118400)
 Աստերոիդների ցանկ (118101-118200)  • Աստերոիդների ցանկ  • Աստերոիդների ցանկ (118301-118400)
Ջուլիան Բրիմ

Ջուլիան Ալեքսանդր Բրիմ (անգլ.՝ Julian Alexander Bream, հուլիսի 15, 1933(1933-07-15), Բաթերսի - օգոստոսի 14, 2020(2020-08-14), Wiltshire, Միացյալ Թագավորություն), անգլիացի դասական կիթառահար և լյուտնյա նվագող։ 20-րդ դարի ամենանշանավոր դասական կիթառահարներից մեկը։
Կիթառ նվագել սովորել է հոր ղեկավարությամբ, տասնչորս տարեկանում առաջին անգամ մենահամերգով հանդես է եկել Չելտնեմում։ Բրիմը  շարունակել է կատարելագործվել որպես կիթառահար Թագավորական երաժշտական քոլեջում  սովորելու ընթացքում (կիթառ այնտեղ չէին դասավանդում, և Բրիմը սովորել է  դաշնամուրի և թավջութակի դասարաններում)։ 1950-ականների առաջին կեսին նա հաջողությամբ ելույթ է ունեցել Բրիտանիայի քաղաքներում, իսկ 1954 թվականին Շվեյցարիայում ունեցած համերգներից հետո՝ ամբողջ Եվրոպայում։ 1957 թվականին Բրիմը դարձել է Բրիտանիայում առաջին կատարողը, որը կիթառի համերգ է տվել Էյտոր Վիլա Լոբոսի նվագախմբի հետ (դրանից մեկ տարի առաջ նա անձամբ ծանոթացել էր կոմպոզիտոր հետ), իսկ մեկ տարի անց նշել է նորամուտն ԱՄՆ-ում։
Կիթառահարի կարիերային զուգահեռ Բրիմը 1950 թվականից սկսել է նվագել Վերածննդի լյուտնյա և շուտով դարձել է այդ գործիքը նվագողներից լավագույններից մեկը։ Երգիչ  Փիթեր Պիրսի հետ միասին նա կատարել է եղիսաբեթյան դարաշրջանի ստեղծագործություններ ձայնի և լյուտնյայի համար՝ վերածնելով հետաքրքրությունն այդ ժանրի հանդեպ և ոգևորելով մի շարք ժամանակակից կոմպոզիտորերի՝ հորինելու երգեր ձայնի և կիթառի համար։  1959 թվականին Բրիմը հիմնադրել է «Julian Bream Consort» անսամբլը, որը կատարել է հնադարյան երաժշտություն։ Բրիմի երգացանկում ընդգրկվել են նաև նոր ստեղծագործություններ, որ հատուկ նրա համար գրել են Մալքոլմ Առնոլդը (Համերգ կիթառի համար նվագախմբի հետ, Ֆանտազիա կիթառի համար սոլո), Բենջամեն Բրիտտենը (Նոկտյուրնալ Ջոն Դոոլենդի թեմայով), Լեննոքս Բերքլին (Համերգ, Սոնատինա, Թեմա վարիացիաներով), Լեո Բրաուերը (Համերգ №3, Սոնատ) և այլ շատ կոմպոզիտորներ։
Ստեղծագործական համագործակցությունը Բրիմին կապել է հայտնի երաժիշտների հետ, որոնց թվում էին Ջորջ Մալքոլմը (լյուտնյա, կլավեսին) և Ջոն Ուիլյամսը (կիթառ)։ 1973 թվականին Բրիմի և Ուիլյամսի համատեղ թողարկված ալբոմն  արժանացել է «Գրեմմի» մրցանակի։ Բրիմը ելույթ է ունեցել հեռուստատեսությամբ վարպետության դասերով և կիթառի պատմությանը նվիրված հաղորդումների շարքով։ Երաժիշտի լայնածավալ սկավառակագրության մեջ ներառված են համարյա ամբողջ երգացանկը, որ գրված է կիթառի և լյուտնյայի համար։
Ջուլիան Բրիմն ընդգրկվել է Gramophone ամսագրի փառքի սրահում։


== Ծանոթագրություններ ==


== Արտաքին հղումներ ==
Կենսագրություն
Ջուլիան Բրիմ(անգլ.) Allmusic կայքում
Թիֆենբախ (այլ կիրառումներ)

Թիֆենբախ, կարող է վերաբերել՝

Թիֆենբախ - կոմունա Գերմանիայում, Բավարիա համայնքում, գտնվում է Լանդսհուտ շրջանում
Թիֆենբախ - կոմունա Գերմանիայի Բավարիա երկրամասում, ենթարկվում է Ստորին Բավարիա ադմինիստրատիվ կենտրոնին
Թիֆենբախ - կոմունա Գերմանիայում, Բավարիա երկրամասում, գտնվում է Վերին Պֆալց վարչական շրջանի ենթակայության ներքո
Ահալու

Ահալու, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
Մեթյու Լոուտոն

Մետյու Լոուտոն (անգլ.՝ Matthew Lowton, հունիսի 9, 1989(1989-06-09), Չեստերֆիլդ, Chesterfield, Դերբիշիր, Դերբիշիր, Անգլիա, Միացյալ Թագավորություն), անգլիացի պրոֆեսիոնալ ֆուտբոլիստ։ Ներկայումս հանդես է գալիս Բարնլիի կազմում։ Խաղում է աջ պաշտպանի դիրքում։


== Ակումբային կարիերա ==


=== Շեֆիլդ Յունայթեդ ===
Լոուտոնը ֆուտբոլիստի կարիերան Լիդս Յունայթեդի ակադեմիայում։ 2004 թվականին միացել է Շեֆիլդ Յունայթեդի ակադեմիային։
2008 թվականին Լոուտոնը վարձավճարով տեղափոխվեց Շեֆիլդ։ 2009 թվականի հունվարին վարձավճարով միացավ հունգարական Ֆերենցվարոշին։ Իր դեբյուտը նշեց փետրվարին՝ Հունգարիայի լիգայի գավաթի Կեչկեմետի դեմ խաղում։ Առաջնությունում իր դեբյուտը նշեց 2009 թվականի օգոստոսի 1-ին՝ Զալաեգերսեգի դեմ խաղում։ Շեֆիլդ Յունայթեդի կազմում Լոուտոնը իր դեբյուտը նշեց 2010 թվականի մարտի 24-ին՝ Կարդիֆ Սիթիի դեմ խաղում։ Թիմի մեկնարկային կազմում իր առաջին հանդիպումն անցկացրեց 2010 թվականի մայիսի 2-ին՝ Իպսվիչ Թաունի դեմ խաղում։
2010 թվականի սեպտեմբերին Լոուտոնը երկարաձգեց իր պայմանագիրը Շեֆիլդ Յունայթեդի հետ։ Իր առաջին պրոֆեսիոնալ գոլը խփեց 2010 թվականի հոկտեմբերի 16-ին՝ Բարնլիի դեմ խաղում։ 2011 թվականի օգոստոսին Լոուտոնը երկարաձգեց իր պայմանագիրը ակումբի հետ։ Շեֆիլդ Յունայթեդի կազմում Լոուտոնը անցկացրեց 89 հանդիպում՝ դառնալով 10 գոլի հեղինակ։


=== Աստոն Վիլլա ===
2012 թվականի հուլիսին Լոուտոնը տեղափոխվեց Աստոն Վիլլա 3 միլիոն ֆունտ ստերլինգի դիմաց։ Պրեմիեր Լիգայում իր դեբյուտը նշեց 2012 թվականի օգոստոսի 18-ին՝ Վեստ Հեմի դեմ խաղում։ Իր առաջին գոլը խփեց 2012 թվականի սեպտեմբերի 15-ին՝ Սուոնսի Սիթիի դեմ խաղում։ 2013 թվականի հուլիսի 19-ին անգլիացին երկարաձգեց իր պայմանագիր ակումբի հետ 4 տարով։ Աստոն Վիլլայի կազմում Լոուտոնը անցկացրեց 3 մրցաշրջան՝ մասնակցելով 82 խաղի և դառնալով 2 գոլի հեղինակ։


=== Բարնլի ===
2015 թվականի հունիսի 22-ին Լոուտոնը 3 տարվա պայմանագիր կնքեց Բարնլիի հետ։ Իր դեբյուտը նշեց հոկտեմբերի 20-ին՝ Նոթինգհեմ Ֆորեստի դեմ խաղում։ Իր առաջին գոլը խփեց 2016 թվականի հունվարի 12-ին՝ Միլտոն Կինս Դոնսի դեմ խաղում։ 2015-16 մրցաշրջանում Լոուտոնը անցկացրեց 27 հանդիպում՝ դառնալով 1 գոլի հեղինակ, իսկ Բարնլին հաղթեց Չեմպիոնշիպը և վերադարձավ Պրեմիեր Լիգա։
2017 թվականի ապրիլի 4-ին Լոուտոնը երկարաձգեց իր պայմանագիրը Բարնլիի հետ մինչև 2020 թվականը։ Իր առաջին հանդիպումը եվրոպական առաջնություններում անցկացրեց 2018 թվականի հուլիսի 26-ին՝ Եվրոպայի Լիգայի որակավորման երկրորդ փուլի Աբերդինի դեմ խաղում։ Հուլիսի 31-ին անգլիացին 1 տարով երկարաձգեց իր պայմանագիրը ակումբի հետ։ 2018-19 մրցաշրջանում Լոուտոնը անցկացրեց 24 հանդիպում։


== Կարիերայի վիճակագրություն ==


=== Ակումբային վիճակագրություն ===
2019 թվականի դեկտեմբերի 8-ի դրությամբ


== Նվաճումներ ==


=== Ակումբային ===
Շեֆիլդ Յունայթեդ

Լիգա Մեկ. երրորդ տեղ. 2011–12Աստոն Վիլլա

Անգլիայի գավաթ. երկրորդ տեղ. 2014–15Բարնլի

Չեմպիոնշիպ. 2015–16


== Ծանոթագրություններ ==


== Արտաքին հղումներ ==
Լոուտոնը transfermarkt-ում
Լոուտոնը soccerbase.com-ում
Լոուտոնը WhoScored.com կայքում
Լոուտոնը Բարնլիի պաշտոնական կայքում Archived 2017-08-04 at the Wayback Machine.
Լոուտոնը Պրեմիեր Լիգայի պաշտոնական կայքում